cyanic-selkie/wikianc huggingface dataset:
Betoni
Sementti
Sementti koostuu luonnonmateriaaleista, kalkkikivi, kvartsi ja savi. Jo roomalaiset hallitsivat eräänlaisen betonin tyyppisen massan valmistuksen, he käyttivät raaka-aineena Vesuvius-tulivuoren kvartsipitoista kiviainesta. Tuhkamainen murske jauhettiin tasaiseksi ja poltettiin korkeassa lämpötilassa. Antiikin aikainen betoni on kestävämpää kuin nykyaikainen, vaikka siinä ei ole raudoitusta.
Valutyö
Betoni katsotaan saavuttaneen täyden lujuutensa noin 28 vuorokauden kuluttua. Betoni kovettuu vielä tämänkin jälkeen - itse asiassa kovettuminen jatkuu vuosia, suurissa valuissa jopa vuosikymmeniä.
Valmisbetonin käyttö
Valmisbetonia käytetään talon- ja sillanrakentamisessa.
Paikallavalurungot
Rakennusten paikallavalurungot voidaan jakaa kolmeen ryhmään kantavien pystyrakenteiden perusteella:
Esivalmistetut betonielementit
thumb|Vaakavaluna valmistettua betonista seinäelementtiä nostetaan teräsmuotistaan betonitehtaalla.|alt= Työmaalla valettavien rakennusosien sijaan usein käytetään tehdasvalmisteisia betonielementtejä: pilareita, ontelolaattoja, seiniä ja julkisivuelementtejä. Elementit voivat olla hyvinkin pitkälle vietyjä, esimerkiksi julkisivuelementtejä, joissa on sisäkerros, lämpöeristeet ja ulkokerros. Raudoituksen lisäksi kantavuuden ja lujuuden kannalta betonielementin pinta on sen tärkeimpiä osia, sillä siihen kohdistuvat yleensä suurimmat voimat. Huonolaatuisissa elementeissä pinta helposti halkeilee ajan myötä.
Betonin vahvistaminen
Kovettunut betoni kestää varsin hyvin puristusvoimia, mutta vetorasitusta huonosti, vain noin kymmenesosan puristuskestävyydestä. Jopa antiikin aikoina betonin tyyppisillä massoilla on kuitenkin rakennettu vaativiakin rakenteita, esimerkiksi Pantheonin temppelin kupoli.
Salakuljetus
Salakuljetus on tavaran tai ihmisten laitonta kuljetusta maasta toiseen. Salakuljetuksen tarkoituksena voi olla välttää verojen ja tullien maksu, kuljettaa laitonta tavaraa, tai viedä ihmisiä paikkoihin, joihin he eivät saisi mennä.
Tavarat ja menetelmät
Joskus itse tavaran kuljetus rajan yli on rikollista, mutta monesti salakuljetettava tavara on myös laiton tai vaarallinen. Suoranaisen vaarallisuutensa lisäksi salakuljetettuja tavaroita käytetään usein rikollisiin tarkoituksiin tai jopa terrorismiin. Salakuljetettavat ihmiset voivat saapua maahan ilman henkilödokumentteja ja turvallisuusarviota, eivätkä he maksa veroja. Aiheuttamansa turvallisuusriskin vuoksi salakuljetusta valvotaankin tarkasti valtionrajoilla, satamissa ja myös valtioiden sisällä.
Midatsolaami
Midatsolaami voi aiheuttaa muiden bentsodiatsepiinien tapaan usein voimakasta riippuvuutta, joka ilmenee muun muassa lääkkeen vähentämisen tai lopettamisen yhteydessä ilmaantuvina vieroitusoireina. Lisäksi eräät sivuvaikutukset ovat samanlaisia kuin oireet, joihin lääkitys on aloitettu. Oireiden vaikeutuessa bentsodiatsepiinihoidon aikana onkin aina epäiltävä sivuvaikutusten ilmaantumista, ennen kuin päätellään perustaudin pahentuneen.
Tohtori Demonicus
Historia
Douglas Birely oli genetiikkaa tutkiva tiedemies, jonka erikoisalaa olivat erilaiset mutaatiot. Hän työskenteli yksityisessä tutkimuslaitoksessa Kaliforniassa ja kiinnostui suuresti ihmisistä, jotka olivat saaneet yliluonnollisia voimia säteilyn kautta (kuten Hulk). Birely pyysikin työnantajansa lupaa altistaakseen itsensä radioaktiiviselle säteilylle, mutta tästä kieltäydyttiin jyrkästi. Kiellosta huolimatta Birely lavasti laboratorio-onnettomuuden jonka aikana hänen kehonsa altistui kokeelliselle säteilylle. Suureksi hämmästyksekseen Birely ei saanutkaan supervoimia, vaan onnistui ainoastaan tartuttamaan itseensä ihosyövän. Virallisen tutkimuksen yhteydessä selvisi myöhemmin Birelyn teon olleen tahallinen ja hänet erotettiin yhtiön palveluksesta.
Työttömänä Birely sai tietää hyvin radioaktiivisesta meteorista, joka oli pudonnut maapallolle lähellä Aleuttien saaristoa. Birely osti säästöillään veneen ja matkusti saarelle kaivamaan meteorin ylös maasta. Birely kutsui kiveä nimellä Elämänkivi. Löydöksensä pienen osan Birely myi Japaniin suuresta summasta rahaa ja perusti oman tutkimuslaboratorion. Kokeidensa avulla Birelyn onnistui luomaan eläimistä ihmismäisiä hirviöitä, kuten Batragonin, lepakkomaisen olennon.
Kikujut
Mytologiaa
Kikujut ovat negroidinen bantuheimo, jonka kantaisä on tarinan mukaan Gikuyu-niminen mies. Kikujujen historiankirjoituksen mukaan Ngai-jumala johdatti Gikuyun Kenya-vuorelle (jota kikujut kutsuvat nimellä Kirinyaga) ja käski tämän rakentaa kotinsa siihen paikkaan. Gikuyulla oli myös vaimo, Mumbi, jonka kanssa hänellä oli yhdeksän tytärtä, joista kehittyivät kikujujen klaanit: Achera, Agachiku, Airimu, Ambui, Angare, Anjiru, Angui, Aithaga sekä Aitherandu.
Politiikka
Itsenäisen Kenian ensimmäisen presidentti, Jomo Kenyatta, oli kikuju, kuten myös kolmas Mwai Kǐbakǐ ja nykyinen presidentti Uhuru Kenyatta.
Uskonto
Kikujujen uskonnossa on yksi jumala, Ngai (myös masai- ja kambai-heimojen jumala), joka uskomuksen mukaan elää Kenya-vuorella. Kikujut rukoilevat Ngaoa kääntyneinä vuorelle päin. Kikujuilla on myös uskonnollinen puu, Mugumo, jonka äärellä he uhraavat eläimiä Ngaon kunniaksi. Nykyään kuitenkin 73% kikujuista pitää itseään kristittyinä.
Skeptikot
Antiikin aikaisia skeptikoita yhdisti se näkemys, ettei varmaa tietoa voida saavuttaa. Akateemiset skeptikot katsoivat, ettemme voi tietää mitään, kun taas pyrrhonistit keskittyivät siihen, ettei millään uskomuksillamme ole oikeutusta. Yhtä mieltä koulukunnat olivat siitä, että meidän tulee tämän vuoksi omaksua arvostelmista pidättäytymisen tila (epokhē). Skeptisismin täsmällisestä alueesta eri koulukunnissa on kuitenkin erilaisia tulkintoja.
Pyrrhon ja muut esikuvat
thumb|220px|Filosofi Pyrrhon myrskyisellä merellä. Kirjankuvitusta 1500-luvun alusta.
Kreikkalainen filosofinen skeptisismi sai alkunsa Pyrrhonista, joka eli noin vuosina 360-270 eaa. Hänestä itsestään tiedetään vain vähän; suurin osa tiedosta on peräisin tämän seuraajalta Timonilta.
Filosofia
Skeptikoille logiikka oli siis aina riittämätön totuuden mitta, koska se loi aina yhtä paljon uusia ongelmia kuin väitti ratkaisevansa. Totuuden ei kuitenkaan ajateltu olevan välttämättä täysin tavoittamattomissa, vaan ainoastaan sellaista jota ei ollut voitu tavoittaa puhtaimmassa muodossaan. Vaikka skeptikoiden on sanottu kieltäneen totuuden ja sen löytämisen mahdollisuuden, tosiasiassa he olivat siis lähinnä vain kriittinen koulukunta, jonka mielestä logiikan harrastajat eivät olleet löytäneet totuutta.
Arvostelmista pidättäytyminen (epokhē) oli skeptikoille yhteinen päämäärä, mutta perusteet siihen pyrkimiseksi erosivat: akateemiset skeptikot ja kenties vielä Ainesidemoskin vaikuttavat suhtautuneen epokhēhen dogmaattisemmin päämääränä sinänsä, kun taas myöhemmille pyrrhonisteille, erityisesti Sekstokselle, varsinainen päämäärä oli mielenrauha (ataraksia), ja epokhē oli lähinnä menetelmä tämän saavuttamiseksi.
Lancaster (Kalifornia)
Lancaster on kaupunki Los Angelesin piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden väestönlaskennassa 156 633. Lancaster oli vuonna 2013 Kalifornian 31. suurin kaupunki.
Verkko-osuuskunta
Toiminnassa olevia verkko-osuuskuntia on muutamia kymmeniä. Niitä on perustettu erityisesti Länsi-Suomen alueelle 2000-luvun alkupuolelta lähtien. Osuuskuntien tarkoitus on mahdollistaa nopeat tietoliikenneyhteydet myös haja-asutusalueille. Osuuskuntamallin etu on, ettei kunta voi myydä asukkaiden osuuskunnan kautta omistamaa verkkoa pois eikä kaupallinen operaattori voi purkaa yhteyksiä yksipuolisella ilmoituksella.
Verkko-osuuskunnat muistuttavat ajasta, jolloin puhelin saatiin maaseudulle perustamalla pieniä puhelinosuuskuntia, -yhdistyksiä tai -yhtiöitä.
Tintti kuun kamaralla
Juoni
Kun avaruusraketti on suorittamassa laskeutumistaan, happivarat loppuvat ja kaikki matkustajat menettävät tajuntansa. Tintti kuitenkin ehtii käynnistämään aluksen automaattiohjauksen, minkä turvin raketti laskeutuu takaisin Sbrodjin atomitutkimuskeskukseen Syldaviaan. Laitoksen työntekijät murtautuvat alukseen ja elvyttävät tajuttomat matkustajat. Elvytyksen jälkeen Tuhatkauno juhlistaa muiden matkustajien kanssa onnistunutta kuulentoa ja vannoo, että he vielä palaavat Kuuhun. Avaruusmatkailuun kyllästynyt kapteeni Haddock suuttuu ja julistaa pysyvänsä vastedes Maassa.
Arvi Leponiemi
Leponiemelle myönnettiin useita tunnustuksia toiminnastaan. Hän sai muun muassa Jatkosodan muistomitalin, kutsuttiin Suomalaisen tiedeakatemian jäseneksi (1982), palkittiin Suomen Valkoisen Ruusun ritarikunnan ja Suomen Leijonan ritarikunnan komentajan arvoilla (SVR K, SL K). Artti Pohjanheimo maalasi hänestä muotokuvan Helsingin kauppakorkeakoululle (1991).
Kisapirtti
Kunnostamisen hiipuvuus
Kisapirtti myytiin Tampereen Kotkille vuonna 1950. Kotkilla maja oli muutaman vuosikymmenen ja toimintaa siellä oli niin harvoin, että maja joutui paljon ilkivallan kohteeksi. Kisapirttiä päästiin tuhoamaan pahin seurauksin. Vehmaisten Urheilijat osti Kotkilta pirtin vuonna 1959. Pirtti oli tällöin hirveässä kunnossa. Ikkunat ja kaikki irtain oltiin rikottu ja kirkkokamiina kaadettu. Pirttiä alettiin kunnostaa ahkeralla työllä. Pirtti oli niin huonossa kunnossa, että esimerkiksi kattokin piti korjata ja savupiippu muurata uudestaan. Silloin Kisapirttiä alettiin kunnostaa.
Sijainti
Kisapirtti sijaitsee suunnilleen yhden kilometrin pituisella Kisapirtintiellä, Pitkäjärven eteläharjun päädyllä, 12 kilometrin päässä Tampereen keskustasta. Pirtin luota lähtee myös jyrkästi alaspäin menevä vanha hyppyrimäki ja talvisin hiihtolatu.
Ludwig Purtscheller
thumb|Ludwig Purtscheller vuonna 1890 Ludwig Purtscheller (6. lokakuuta 1849 Innsbruck – 3. maaliskuuta 1900 Bern, Sveitsi) oli itävaltalainen vuorikiipeilijä ja opettaja.
Purtscheller kuoli kiivetessään Dru-vuorelle Ranskan Alpeilla Mont Blancin lähellä.
Taktinen ydinase
Tyypit
Pieniä, kahden hengen kannettavia ydinaseita on kehitetty (kuten Special Atomic Demolition Munition), mutta tarpeeksi suuren tehon ja kannettavuuden yhdistäminen on ollut vaikeaa.
Asevarastot
Taktiset ydinaseet on rajattu strategisten aseiden vähentämissopimus START:in ulkopuolelle. 2010-luvulla sekä Venäjä että Yhdysvallat alkoivat hankkia niitä lisää ja puhua niistä osana ydinasepelotettaan. Muut maat, joilla niitä tiedetään olevan, ovat Kiina, Ranska, Iso-Britannia, Pakistan, Intia, Israel ja Pohjois-Korea.
Käyttö
Taktisia ydinaseita voitaisiin käyttää seuraavissa tilanteissa:
Elämäkertatutkimus
Yhdysvaltalainen 1900-luvun alkupuolella vaikuttanut sosiologi William Isaac Thomas on sanonut elämäkertoja ihanteelliseksi yhteiskuntatieteen aineistoksi. Jos tutkijalla olisi kaikkien tutkimuskohteidensa laajat elämäkerrat, hän ei tarvitsisi Thomasin mukaan mitään muuta lähdemateriaalia.
Damir Musin
Seuraura
Kaudeksi 2021–2022 Musin siirtyi vuoden mittaisella sopimuksella Vitjaz Podolskiin. KHL:n runkosarjan ja näin ollen Vitjazin kauden päätyttyä ennenaikaisesti hän siirtyi helmikuussa 2022 loppukauden kattavalla sopimuksella SM-liigajoukkue Oulun Kärppiin. Kaudeksi 2022–2023 Musin palasi kotimaahansa ja hän siirtyi vuoden mittaisella sopimuksella Admiral Vladivostokin joukkueeseen.
John Money
Money suositteli vauvaiällä ympärileikkauksen seurauksena peniksensä menettäneen David Reimerin muuttamista leikkauksen avulla muistuttamaan ulkoisilta sukuelimiltään tyttöä. Reimerin sukuelimet muotoiltiin uudestaan, hänelle annettiin hormonihoitoja ja hänen nimensä vaihdettiin Brendaksi. Vanhempia neuvottiin kasvattamaan lapsi tyttönä. Teini-iässä Reimerille tehtiin lisää kirurgisia toimenpiteitä. Tutkimusryhmä totesi hänen kehittyneen sukupuoleensa ja rooliinsa tyytyväiseksi naiseksi. Vanhemmat ja lääkäri olivat kuitenkin antaneet liian myönteisen kuvan tuloksesta.
Money kehitti myös parafilian käsitteen ja lovemapin.
Tallinnan portti
Sijainti ja nimi
Ruotsalaisen sotilasinsinöörin ja arkkitehdin Paul von Essenin ”Grundt Riss von der Stadt Pernau mit deren Plätzen”- nimisen suunnitelman mukaan 4. syyskuuta v. 1696 tälle portille annettiin nimeksi ”Kuninkaan” tai ”Karl Gustavin”-portti ja tämä nimi oli käytössä vuoteen 1710 saakka. Kun Pohjansodan jälkeen linnoitus luovutettiin voittajien joukoille vuonna 1710, antautumisasiakirjojen liitteenä Pärnun venäjänkielisellä asemakaavalla oli maininta seitsemästä tykkiasemasta, kahdesta ravelliinista ja kolmesta portista. Näistä ruotsinaikainen Karl Gustavin barokkiportti oli Tallinnan tuonaikaiseen nimeen ”Reval” viittavasti ”Ревельский порт” tai ”Ревельские ворота”, josta maanomistajaluokan baltiansaksalaiset aatelit käyttivät nimeä ”Revalsches Thor” tai ”Revaler Thor”. Vuonna 1761 Pärnun kaupungin syndic F.F. Zange kuvaili, kuinka ”Tallinnan portin luona mentiin veneellä toiselle puolelle jokea, jossa pidettiin vahtia kaiken varalta, koska tästä alkoi iso maantie Tallinnaan, Saarenmaalle, Haapsaluun ja Läänemaalle. Tallinnan portti menetti kuitenkin varsinaisen merkityksensä, kun vuonna 1804 rakennettiin ponttonisilta tai kansankielellä ”Nahksild” Vee-portin edestä Pärnujoen yli. Viron itsenäistyessä alkuvuonna 1918 Revalista käytössä olleiden ”Taani linn” tai muiden nimen takaa löytyvien teorioiden mukaisten “Talu linn” (tarkoittaa “maanviljelyksen kaupunki”) tai “Tali-linna” (tarkoittaa “talvikylä”) termien ansiosta tuli Tallinna, josta todennäköisesti johtui myös portin uusi nimi.
Kuvaus
Portit, ovet ja niiden neliömainen verhoilu on toteutettu diagonaalisena. Ulkojulkisivun korkeaa pyörökaarevaa keskiaukkoa reunustavat sivuilla olevat matalat oviaukot. Matalat sivuaukot olivat aikoinaan ammusten varastotiloja ja nykyisin niihin pääsee vain tunneliseinissä olevien ovien kautta. Pääjulkisivuissa korostetaan barokkiarkkitehtuurille tyypillistä jäsentelyä toisaalta korkealla segmenttikaarevalla päätykolmiolla, joka kruunaa rakennuksen muita osia ja on keskeinen tekijä ulkoseinälle monumentaalisen ilmeen luomisessa, ja toisaalta koristeellisella kolmiomaisella erkkerillä tai vimpergillä kaupunginpuolisessa ulkoseinässä. Tunneli on varustettu kolmella ovella. Ulkosiiven luultavasti puupintaisesta pariovipuoliskosta ovat säilyneet vain mahtavien rautasaranoiden koukut, parin metrin päästä tunnelin sisällä on alaslaskettavan oven aukko ja kaupunginpuolella portin sulkuna toinen pariovipuolisko.
Tesla Roadster (2008)
Tesla Roadster on Tesla Motorsin vuosina 2008–2012 valmistama kaksipaikkainen sähkökäyttöinen urheiluautomalli.
Immunologia
Immunologia on laaja tieteenhaara, joka käsittää kaikenlaisten eliöiden immuunipuolustuksen tutkimisen kaikki näkökulmat. Se käsittelee sekä elimistön normaalia fysiologista puolustusjärjestelmää että tämän järjestelmän häiriöitä, patologiaa. Kliinisen lääketieteen kannalta keskeisiä osa-alueita ovat autoimmuunitaudit, yliherkkyydet, immuunipuutostilat sekä siirteiden hylkimisreaktiot. Immuunipuolustusjärjestelmä on kehittynyt palvelemaan organismia vieraita taudinaiheuttajia kuten mikrobeja vastaan.
Histologinen tutkimus
Jo ennen kuin immuniteetista tiedettiin mitään, oli havaittu elimiä, jotka ovat enemmän tai vähemmän osallisia immuniteettiin: perna, haima, kateenkorva, imutiehyet ja imusolmukkeet, luuydin, iho, kita- ja nielurisat sekä eritysrauhaset ja eri kudosnesteet kuten veri ja imuneste. Näiden histologinen eli kudosopillinen tutkimus on mahdollista kudosnäytteistä elinaikana, mutta erityisesti ruumiinavauksista saadaan korvaamatonta tietoa.
Alfred Kempe
Kempe valittiin Royal Societyn jäseneksi vuonna 1881, ja hän toimi myös Royal Societyn johtotehtävissä. Hän oli London Mathematical Societyn puheenjohtaja vuosina 1892–1894.
Fred Tatasciore
Ura
Tatasciore on uransa aikana enimmäkseen ääninäytellyt useissa videopeleissä, kuten SWAT 4, Jade Empire, Rogue Galaxy, Transformers: The Game ja God of War III. Hän toimi myös Mandariinin äänenä animaatioelokuvassa The Invincible Iron Man. Hänen ansioluetteloonsa mahtuu myös useita animaatiosarjoja, joista ensimmäiset isommat roolit olivat Ben 10 ja Wolverine and the X-Men -sarjoissa. Muita animaatioita ovat olleet Family Guy, Robot Chicken, The Grim Adventures of Billy & Mandy, Keisarin uusi koulu, American Dad! ja Dragonlance: Dragons of Autumn Twilight.
Motorsport Arena Oschersleben
Motorsport Arena Oschersleben on 3,6 kilometriä pitkä moottorirata pohjoisessa Saksassa Oscherslebenissä lähellä Magdeburgia.
Aiheesta muualla
オッシャースレーベン
Ebolajoki
Ebolajoki, ngbandin kielellä: Legbala, on 240 kilometriä pitkä joki Kongon demokraattisessa tasavallassa.
Horseland – heppajengi
Horseland on alun perin amerikkalainen animaatiosarja, jonka on tuottanut DIC Entertainment. Horseland kertoo hevosten laaksossa, Horselandissa ratsastavista ystävistä ja heidän seikkailuistaan. Kaikilla heillä on tavoitteena tulla parhaiksi ratsastajiksi, mutta heppajengi joutuu kohtaamaan myös hankalia tilanteita joissa rohkeus, rehellisyys ja ystävyys testataan. Suomessa Horselandia aloitettiin esittää vuonna 2009 MTV Juniori -kanavalla. Nykyisin sitä esitetään muillakin kanavilla.
Bysantin valtakunta
Alkujaan Bysantin valtakuntaan kuuluivat kaikki Välimeren itäosan rannikot. 600-luvulla se menetti suuren osan alueistaan arabeille, minkä jälkeen se käsitti vain Anatolian ja osan Balkania. Valtakunta koki nousu- ja laskukausia, mutta pysyi Välimeren alueen suurvaltana 1100-luvulle. Valtakunta jaettiin väliaikaisesti neljännen ristiretken jälkeen ja se tuhoutui lopullisesti turkkilaisten valloittaessa Konstantinopolin vuonna 1453. Bysantin kulttuuriperintö elää kuitenkin edelleen esimerkiksi ortodoksisessa kirkossa ja sen luostareissa.
Itä-Rooman synty
Konstantinuksen muita uudistuksia olivat muun muassa rahajärjestelmän uudistaminen ja soliduksen käyttöönotto, sotilas- ja siviilihallinnon erottaminen toisistaan, sekä maaseutuhallinnon uudistaminen. Armeija uudistettiin niin, että rajamaakuntien joukot erotettiin keisarin reserveistä, joita voitiin tarvittaessa siirtää ongelmallisille raja-alueille. Konstantinus oli ensimmäinen kristitty keisari ja tuki kristinuskoa monin tavoin, mutta perinteinen pakanauskonto sallittiin kristinuskon rinnalla 300-luvun lopulle saakka, käytännössä pitempäänkin.
Vuonna 364 valtakunnan kahtiajako syveni, kun se jaettiin länsiosan hallintaansa saaneen Valentianianuksen ja itäosan saaneen Valensin kesken. Valtakunta jakautui lopullisesti kahtia vuonna 395, kun Theodosius I jakoi valtakunnan poikiensa kesken: tuolloin Arcadius hallitsi idässä ja Honorius lännessä. Tästä lähtien puhutaan yleensä Itä- ja Länsi-Roomasta.
Harald Godwininpoika
Vaikutusvaltaisena aatelisena
Vuonna 1065 Harald kannatti Northumbrian kapinallisia, jotka nousivat hänen veljeään Tostigia vastaan tämän perusteettoman verotuksen vuoksi. Harald korvasi Tostigin Morcarilla Northumbrian jaarlina. Tämä vahvisti Haraldin asemaa mahdollisena Edvardin jatkajana, mutta jakoi hänen oman perheensä Tostigin liittoutuessa norjalaisen Harald Ankaran kanssa.
Bysantin valtakunta
Justinianus I:n valtakausi (500-luvun alku)
Niin sanottu Justinianuksen rutto iski Bysanttiin vuonna 542. Monet tiedemiehet uskovat taudin lähteneen liikkeelle Kiinasta. Se levisi Aasian poikki Egyptiin, josta se kulkeutui viljalaivoilla Konstantinopoliin. Aikalaisen Prokopioksen mukaan tauti olisi tappanut 10 000 ihmistä päivittäin,, mutta nykyisin pidetään todennäköisempänä uhrilukuna 5 000 henkeä päivässä. Kaupungin väestöstä puolen arvioidaan kuolleen tautiin. Keisari Justinianuksen kerrotaan itsekin sairastuneen ruttoon, mutta parantuneen siitä.
Bysantin kulta-aika (n. 850–1050)
Bysantin tiede perustui antiikin lähteisiin ja pääasiassa arabiasta, mutta myös latinasta ja hepreasta käännettyihin teoksiin. Omaperäinen bysanttilainen tiede oli harvinaista, ja ulkomaisen kirjallisuuden kääntäminen amatöörityötä. Bysantissa tiede ei noussut kukoistukseen, ja siihen oli syynsä. Bysantin koulujärjestelmä perustui eurooppalaiseen tapaan triviumiin ja kvadriumiin. Jälkimmäisen oppiaineita olivat aritmetiikka, geometria, astronomia ja musiikki, mutta hallinto ei tukenut varsinaista tieteellistä tutkimusta esimerkiksi rahoittamalla sellaista. Tiedonihanteena oli laajasti sivistynyt ihminen, ei erikoistunut spesialisti, joka olisi etsinyt uutta tietoa.
Sodat seldžukeja, normanneja ja petsenegejä vastaan
Manzikertin jälkeinen sekasorto loppui vuonna 1081 Aleksios Komnenoksen (keisarina 1081–1118) kaapattua vallan. Hän organisoi armeijan uudelleen ja sai vallattua takaisin tärkeitä alueita seldžukeilta. Aleksios joutui myös taistelemaan normanneja vastaan. Eräs vaarallisimmista normanneista oli Robert Guiscard. Bysantti menetti eteläisen Italian normanneille vuoteen 1100 mennessä. Aleksios pyrki myös tukahduttamaan bogomilien liikkeen.
By Your Side (Calvin Harrisin kappale)
"By Your Side" oli kaupallisesti kohtalainen menestys, sen päästyä singlelistan kymmenen parhaan joukkoon Irlannissa, Isossa-Britanniassa ja Uudessa-Seelannissa sekä kahdenkymmenen parhaan joukkoon Belgian Valloniassa ja Unkarissa. Lisäksi se on myynyt Isossa-Britanniassa kultaa.
Ville Tikkanen (jalkapalloilija)
Tikkanen oli kaudella 2017 SJK:n kokoonpanossa kymmenessä Veikkausliigan ottelussa, mutta ei päässyt kentälle. Ensimmäisen ottelunsa pääsarjatasolla hän pelasi 7. huhtikuuta 2018, kun SJK hävisi kotiottelun PS Kemille 0–1. Tikkanen pelasi kaudella 2018 yhteensä 12 liigaottelua.
Kärnäiitti
Kärnäiitti on nimetty Etelä-Pohjanmaan maakuntakiveksi. Nimensä se sai löytymispaikkansa Lappajärven Kärnänsaaren mukaan. Se kohoaa Lappajärven pohjoisosassa 10–20 m ympäristöään ylemmäksi ja on merkkinä saaren muodostavasta kovasta kivilajista. Noin 78 miljoonaa vuotta sitten halkaisijaltaan 1,5-kilometrinen meteoriitti iskeytyi nykyisen järven kohdalle useiden kymmenien kilometrien sekuntinopeudella. Meteoriittikraatteriin syntyi myöhemmin järvi. Kärnäiittiä löytyy Kärnänsaaren alueen pohjoisosan kalliosta sekä irtokivinä. Myös Vartijasaaresta, Lokkisaaresta ja Lokkikarilta löytyy Kärnäiittiä.
Uppsalan kasvitieteellinen puutarha
Uppsalan kasvitieteellinen puutarha on Ruotsissa Uppsalan kaupungissa sijaitseva kasvitieteellinen puutarha. Puutarhan perusti lääketieteen professori Olof Rudbeck vanhempi nykyisen Linnéträdgårdenin paikalle vuonna 1653, jotta lääketieteen opiskelijat voisivat oppia kasvitiedettä ja tutustua lääkekasveihin. 1600-luvun loppupuolella puutarhassa kasvatettiin yli 1 800 kasvilajia, joista monia kasvatettiin ensimmäistä kertaa Ruotsissa.
Hannu Mäkelä
Kirjallinen ura
Mäkelä on ollut vapaa kirjailija vuodesta 1987. Aiemmin hän työskenteli Otavassa eri tehtävissä 1967–1986. Otava on myös kustantanut useimmat hänen kirjansa. Vuonna 2006 ilmestynyt Samuli Parosesta kertova muistelmateos Samuli on toistaiseksi viimeinen Otavan kustantama Mäkelän teos. Nykyisin Mäkelän kirjat kustantavat Tammi ja Paasilinna.
Hayashio
Palvelus
Vuoden 1941 lopun ja 1942 alun alus suojasi eri osastoja, jotka laskivat miinoja ja miehittivät tukikohtia japanilaisten edetessä. Alus suojasi 3.–6. kesäkuuta Midwayn taistelussa Midwaylle matkaavia joukkojenkuljetusaluksia.
Hannu Mäkelä
Yksityiselämä
Mäkelä on koulutukseltaan vanhempiensa tavoin kansakoulunopettaja muttei ole toiminut kansa- eikä peruskoulunopettajan virassa. Hän toimi äidinkielenopettajana Käpylän iltaoppikoulussa, missä lähes kaikki hänen oppilaansa olivat häntä vanhempia, vuosina 1965–1967. Mäkelän ensimmäinen puoliso oli Maikki o.s. Saksman (nyk. Maikki Harjanne). Mäkelällä ja Harjanteella on yksi vuonna 1966 syntynyt poika. Myöhemmin Mäkelä on ollut naimisissa kirjailija Kristiina Louhen kanssa sekä vuosina 2004–2009 tutkija Anna Kortelaisen kanssa. Vuodesta 2011 hän oli naimisissa Svetlana Aksjonovan kanssa, joka kuoli vuonna 2017. Mäkelä asuu Lohjan Sitarlassa. Mäkelä avioitui viidennen kerran vuonna 2020. Hänen nykyinen puolisonsa on Auli Närevuori-Mäkelä.
Fasca
Fascan tarina loppui joskus 2000-luvun puolivälin jälkeen, internetsivut katosivat 2008. Syy järjestön lakkauttamiseen oli rahankäytön ja muiden sisäisten asioiden epäselvyydet.
Beneath the Remains
Beneath the Remains on brasilialaisen thrash metal -yhtye Sepulturan kolmas täyspitkä albumi ja neljäs studiojulkaisu, joka nauhoitettiin ja miksattiin Rio de Janeirossa vuonna 1988.
Kappalelista
Kaikki kappaleet säveltänyt Sepultura.
Gustav Malja
thumb|270px|Gustav Malja oikealla. Gustav Malja (s. 4. marraskuuta 1995 Malmö) on ruotsalainen moottoriurheilija, jonka isä Mika on suomalainen.
Jean-Sébastien Giguère
Ura
Kaudella 2006–2007 Jean-Sébastien Giguére ja Anaheim Ducks voittivat Stanley Cupin, finaalivoitoin 4–1 Ottawa Senatorsia vastaan.
Kajaanin sellutehdas
Aiheesta muualla
Kirjallisuutta:
Elokuvia:
Holvikaari (kivimuodostuma)
Holvikaari on eroosion synnyttämä holvin tai sillan muotoinen kivimuodostuma. Se syntyy, kun kallioon syntyneet raot laajentuvat pehmeimpien kivikerrosten kuluessa pois. Holvikaaret ovat geologisiksi muodostumiksi hyvin lyhytikäisiä.
Pikkumesipaunikko
Pikkumesipaunikko (Monanthes minima) on maksaruohokasvien (Crassulaceae) heimoon, mesipaunikkojen (Monanthes) sukuun kuuluva kasvilaji. Se on Kanariansaarilla Teneriffalla endeemisenä kasvava kasvilaji, josta voidaan erottaa kaksi alalajia: Monanthes minima ssp. minima ja Monanthes minima ssp. adenoscepes.
Sorvi
Sorvissa käytettävät terät
Pikateräksiset terät ovat kuitenkin edelleen suosittuja niiden halpuuden ja kohtalaisten työstöarvojen takia. Pikateräksiset terät ovat useimmiten säästöpaloiksi nimitettyjä laattoja, joista käyttäjä voi itse hioa tarvitsemansa muotoisen terän. Säästöpalan etuna on halpuus, koska sen voi hioa yhä uudestaan kymmeniä kertoja.
Kärkipylkkä
thumb|250px|Kärkipylkkä, jonka pinoliin (T5) on kiinnitetty laakeroitu tukikärki. Kärkipylkkä (tai siirtopylkkä) on johteiden päällä liikkuva yleensä valuraudasta tehty kelkka, jossa on kammen avulla syötettävä pinoli. Pinoliin voidaan kiinnittää esimerkiksi poraistukka, jolloin pinolin syöttöliikkeen avulla voidaan porata reikä istukassa pyörivään kappaleeseen. Pinoliin voidaan myös kiinnittää laakeroitu tukikärki, jolla tuetaan pitkiä kappaleita sorvauksen aikana. Pinolissa on lähes aina morsekartio-kiinnitys.
Kim Yong-sik
Kim Yong-sik -nimisiä henkilöitä ovat:
Tarmo Reunanen
Seuraura
Reunanen on TuTon kasvatti. Hän pelasi yhdeksänvuotiaaksi asti maalivahtina. Reunanen siirtyi juniorina sittemmin Turun Palloseuraan. Kaudella 2012–2013 hän toimi vuoden "alaikäisenä" seuran C-nuorten kapteenina. Reunanen oli joukkueen tehokkain puolustaja sekä C-nuorten SM-karsinnoissa tehoilla 2+8=10 että runkosarjassa tehoilla 3+7=10. Kaudella 2013–2014 hän oli TPS:n B-nuorten tehokkain puolustaja tehoilla 10+10=20. Kaudella 2014–2015 Reunanen oli jo 16-vuotiaana seuran A-nuorten kärkipuolustaja ja hän oli TPS:n paras syöttäjä ja tehokkain puolustaja tehoilla 8+22=30. Reunanen sijoittui koko A-nuorten SM-liigan puolustajien pistepörssissä kymmenenneksi. Hänet valittiin sarjan lokakuun 2014 kuukauden tulokaspelaajaksi. Reunanen voitti kauden päätteeksi A-nuorten Suomenmestaruuden.
New York Rangers varasi Reunasen neljännellä kierroksella 98. pelaajana NHL:n varaustilaisuudessa 2016. Kaudella 2016–2017 hän debytoi TPS:n SM-liigajoukkueessa. Reunanen teki miesten pääsarjadebyyttinsä Mestarien liigassa 24. elokuuta 2016 norjalaista Lørenskog IK:ta vastaan. Hänet merkittiin TPS:n kakkospuolustajapariin Martin Bergerin viereen. Reunanen sai ottelussa tilastomerkinnän +1. Hän pelasi kolme CHL-ottelua ilman tehopisteitä, kunnes syyskuussa TPS lainasi Reunasen koko kauden kattavalla sopimuksella kasvattajaseuransa TUTO Hockeyn Mestis-joukkueeseen. Joukkuetta valmensi hänelle TPS:n A-nuorista tuttu Miika Elomo. Reunasen tulokaskausi Mestiksessä toi 42 runkosarjaottelussa yhdeksän syöttöpistettä. Koska TPS oli nimennyt Reunasen ns. nuorten pelaajien listalle, hän pystyi pelaamaan joukkueen vahvuudessa vielä siirtotakarajan jälkeen. Reunanen sai tililleen ensimmäisen SM-liigaottelunsa 17. helmikuuta 2017 Helsingin IFK:ta vastaan. Hänet merkittiin TPS:n kolmospuolustajapariin Jani Forsströmin viereen, mutta Reunanen jäi ottelussa kuitenkin ilman peliaikaa. Hän sai TPS:ssä tililleen kaksi SM-liigaottelua ja Reunanen jäi TUTOn sijaan lopulta TPS:n A-nuorten vahvuuteen. Tammikuussa 2017 hän teki TPS:n kanssa kaksivuotisen jatkosopimuksen.
Alkukaudella 2017–2018 Reunanen pelasi TPS:ssä 25 runkosarja- ja kuusi CHL-ottelua tehden kolme syöttöpistettä. Hän pelasi myös kymmenen ottelua seuran A-nuorissa. Marras- ja joulukuun 2017 vaihteessa Reunanen pelasi kaksi ottelua lainalla Mestis-joukkue Savonlinnan Pallokerhossa. Tammikuussa 2018 Reunanen siirtyi kevääseen 2019 asti kestävällä ja yhden optiovuoden sisältävällä sopimuksella Rauman Lukkoon. Hän teki siellä loppukaudella kahdeksassa runkosarjaottelussa yhden syöttöpisteen. Kaudella 2018–2019 Reunanen teki läpimurtonsa SM-liigassa. Hän oli Lukon tehokkain puolustaja tehoilla 6+19=25. Reunanen teki liigauransa avausmaalin 28. syyskuuta 2018 ylivoimalla vieraissa Vaasan Sportia vastaan. 22. helmikuuta 2019 hän teki Kalevan Palloa vastaan syöttöpisteen, joka oli Reunasen 22. tehopiste Lukossa. Hänestä tuli Lukon seurahistorian eniten tehopisteitä tehnyt alle 21-vuotias puolustaja. Tammikuussa 2019 Reunanen teki joukkueen kanssa kaksivuotisen jatkosopimuksen.
Pähkinähiiri
Levinneisyys
Pähkinähiiren levinneisyysalue ulottuu Keski-Euroopan yli itään Volgalle, ja etelään Italiaan, Balkanille ja Turkkiin. Elinympäristöksi kelpaavat kaikenlaiset metsät, alangoilta vuoristojen metsänrajalle saakka.
Tarmo Reunanen
Seuraura
Kaudeksi 2022–2023 Reunanen palasi kaksivuotisella sopimuksella Rauman Lukkoon. Viidennessä puolivälieräottelussa 25. maaliskuuta 2023 Helsingin IFK:ta vastaan hän teki Lukon 2–1-voittoon päättyneen ottelun voittomaalin, joka kavensi ottelusarjan 2–3:een. Ilkka Heikkinen valitsi Reunasen ottelun Alumnien tähtien ykköstähdeksi. HIFK lopulta kuitenkin eteni välieriin seuraavan ottelun jälkeen voitoin 4–2. Hän oli puolivälieräsarjassa Lukon paras pistemies ja syöttäjä tehoilla 1+3=4.
Pähkinähiiri
Tuntomerkit
Pähkinähiiren ruumis on vain 6–8,5 cm pitkä. Tiheän ja lyhyen karvan peittämä häntä on ruumista lyhyempi.
Tamponi
Tamponi on emättimen sisään asetettava, imukykyisestä materiaalista (nykyisin useimmiten puuvillasta) valmistettu kuukautissuoja, joka imee itseensä kuukautisvuodon. Tamponin materiaali on pääosin sellumassaa, joka on valkaistu esimerkiksi kloorilla, hapella tai vetyperoksidilla.
Asetintamponit
Muovisella asettimella varustetut tamponit vievät vähemmän tilaa ja mahtuvat kokonaisuudessaan jopa kämmenen sisälle, sillä vasta juuri ennen asettamista ne vedetään täyteen mittaansa. Osa naisista on sitä mieltä, että muovista asetinta on helpompi käyttää kuin pahvista, sillä sen pää on pyöristetty ja itse asetin liukuvampi.
Franck Ribéry
Seurajoukkueura
Ribéry pelasi synnyinkaupunkinsa seurassa US Boulognessa neljännellä ja kolmannella sarjatasolla 2000–2002. Seuraavat kaksi kautta hän jatkoi kolmannella sarjatasolla Olympique Alès'ssa ja Stade Brestois'ssa. Kesällä 2004 hän siirtyi Ligue 1:n FC Metziin, jossa oli avauskokoonpanossa kaikissa alkukauden 20 liigaottelussa. Maaleja hän teki kaksi.
Huomionosoituksia
Ribëry on valittu Ranskan vuoden jalkapalloilijaksi 2007 ja 2008 sekä Saksan vuoden jalkapalloilijaksi 2008. UEFA palkitsi hänet vuoden parhaana Euroopassa pelaavana jalkapalloilijana kaudella 2012–2013.
Hovisäveltäjä
Hovisäveltäjä eli sopimussäveltäjä on laulun tai esimerkiksi elokuvamusiikin säveltäjä, joka säveltää jollekin tietylle artistille, levy-yhtiölle tai esimerkiksi elokuvatuotantoyhtiölle, siten että toimii säveltäjänä joko yksinoikeudella, sopimussuhteisesti tai muuten pääasiallisena (jatkuvassa yhteistyössä olevana) säveltäjänä.
Mile Svilar
Benfica
Svilar allekirjoitti viiden vuoden sopimuksen Portugalin sarjamestari Benfican kanssa 28. elokuuta 2017 ja otti pelinumerokseen numeron 1. Hän teki Benfican debyyttinsä 14. lokakuuta 1–0 voittoon päättyneessä ottelussa Olhanenseä vastaan. Hänestä tuli kaikkien aikojen nuorin Mestarien liigassa pelannut maalivahti 18 vuoden ja 52 päivän iässä, kun hän pelasi 0–1-tappioon päättyneessä kotiottelussa Manchester Unitedia vastaan 18. lokakuuta 2017. Hän pelasi viiden kauden aikana Benfican edustusjoukkueessa kuusi Portugalin liigan ottelua ja kolme Mestarien liigan ottelua. Enemmän peliaikaa hän sai Benfican reservijoukkueessa.
MM-rallikausi 2007
Kuljettajien mestaruussarja
Lähde:
Kaupunki (kuntamuoto)
Aikaisemmin kunnat olivat joko kaupunkeja, kauppaloita tai maalaiskuntia. Lisäksi oli olemassa epäitsenäisiä kauppaloita ja taajaväkisiä yhdyskuntia, jotka eivät kuitenkaan muodostaneet omia kuntiaan. Ruotsissa siirryttiin yhtenäiseen kuntamuotoon vuonna 1971 ja Suomessa lähes yhtenäiseen kuntamuotoon vuonna 1977. Nykyään kaupunki on vain nimitys, jota kunta voi käyttää, "kun se katsoo täyttävänsä kaupunkimaiselle yhdyskunnalle asetettavat vaatimukset" (Kuntalaki, 4 § 2 mom).
Kaupungit vuosina 1960–1976
Vuonna 1959 lakia muutettiin niin, että perustettavilla uusilla kaupungeilla ei ollut enää yhtä paljon velvoitteita kuin vanhoilla kaupungeilla. Niiden ei muun muassa tarvinnut ylläpitää maistraattia tai raastuvanoikeutta. Ruotsissa raastuvanoikeus puuttui vuodesta 1910 lähtien perustetuista kaupungeista ja sitä vanhempien kaupunkien osalta Borgholmista ja Haaparannalta.
Helsingin evankelis-luterilainen hiippakunta
Helsingin hiippakuntaan kuuluu 30 Helsingin, Vantaan ja itäisen Uudenmaan suomenkielistä seurakuntaa, jotka on jaettu kuuteen rovastikuntaan. Vuonna 2019 seurakuntien yhteinen jäsenmäärä oli 481 807.
Italian ympäriajo 1995
Italian ympäriajo 1995 alkoi 13. toukokuuta ja päättyi 4. kesäkuuta 1995. Kilpailun voitti Sveitsin Tony Rominger, toiseksi sijoittui hänelle 4.13 minuuttia hävinnyt Venäjän Jevgeni Berzin ja kolmas oli Venäjän Pjotr Ugrjumov 4.55 minuuttia voittajalle hävinneenä.
Klassiset alkuaineet
Lisäksi Aristoteles lisäsi luetteloon viidennen alkuaineen, eetterin, jota hän uskoi avaruuden olevan täynnä. Sana eetteri elvytettiin uudelleen 1800-luvun fysiikassa, jossa sillä tarkoitettiin koko maailmankaikkeudessa esiintyvää näkymätöntä väliainetta.
Kari Huhtamo
Kari Kauko Johannes Huhtamo (11. tammikuuta 1943 Rovaniemi – 1. maaliskuuta 2023 Helsinki ) oli suomalainen kuvanveistäjä. Hänen teoksiaan ovat muun muassa Lapin jälleenrakennuksen muistomerkki (Rovaniemi, 1977) ja Polskis (1976) Oulun uimahallin edessä. Järvenpää-talon lämpiössä on Huhtamon teräsveistos Abstraktio (1988–1989). Huhtamo oli ensimmäinen suomalainen, jonka töitä oli näytteillä Tretjakovin galleriassa Moskovassa.
Huhtamon veli on näyttelijä Markku Huhtamo.
Roger McGuinn
thumb|Roger McGuinn Roger McGuinn (s. 13. heinäkuuta 1942 Chicago, Illinois) on yhdysvaltalainen laulaja-lauluntekijä ja kitaristi. Hän on parhaiten tunnettu The Byrds -yhtyeen keulahahmona vaikuttaen myös suuresti yhtyeen ainutlaatuisen soinnin syntymiseen. The Byrdsin hajoamisen jälkeen McGuinn on julkaissut useita sooloalbumeita.
Achillobator
Löydettyjen fossiilien perusteella Achillobator oli erityisen suurikokoinen dromaeosauri. Sen pituus oli arviolta kuusi metriä. Achillobatorin lähimmät sukulaiset olivat Dromaeosaurus ja Utahraptor.
Puoliksi kätketyt
Tuotanto
Jonas Gardell kertoi sarjan saaneen alkunsa puhelusta, jossa Sveriges Television tilasi häneltä uuden tv-sarjan ja antoi täysin vapaat kädet sen tekoon.
Vastaanotto
Gardell oli itse erittäin tyytyväinen lopputulokseen ja sanoi sarjan olevan parasta mitä hän on koskaan kirjoittanut ja mitä tulee koskaan kirjoittamaan.
Rauduskoivu
Koivun puuaines on tiivistä ja sopii hyvin sekä polttopuuksi että puusepäntöihin, esimerkiksi huonekalujen valmistukseen. Koivusta saatavaa lyhytkuituista selluloosaa sekoitetaan paperiteollisuudessa havupuuselluun paperin laadun parantamiseksi. Koivun muillekin osille on monenlaista käyttöä tuohitöistä rohdosvalmisteisiin. Rauduskoivu on Suomen kansallispuu.
Kuvaus
Rauduskoivun runko on paksu ja rosoinen. Rauduskoivu on kooltaan suurempi kuin hieskoivu ja tulee yleisesti 25 metrin pituiseksi. Pisimmät Suomessa mitatut yksilöt ovat olleet lähes 40-metrisiä. Rauduskoivun nuoret vuosikasvaimet ovat karheapintaisia, hieskoivun sileitä. Rauduskoivun riippuvaoksaista muotoa nimitetään riippakoivuksi. Nuoren rauduskoivun tuohi on valkoista, mutta vanhemman puun rungon tyviosa muuttuu mustakaarnaiseksi ja halkeilee.
Lisääntyminen
Rauduskoivu kukkii lehtien puhkeamisen aikaan, Etelä-Suomessa tyypillisesti toukokuun alussa. Kukinta-aika riippuu lämpötilakehityksestä ja vaihtelee suuresti vuodesta toiseen. Rauduskoivu kukkii noin viikkoa ennen hieskoivua. Rauduskoivu on yksikotinen ja tuulipölytteinen.
Siemenet kypsyvät heinä-elokuussa, kun kasvukauden lämpösumma saavuttaa 800 vuorokausiastetta. Rauduskoivikossa tulee siemeniä 1 600 – 88 000 kappaletta neliömetrille; vaihtelu on suurta alueelta ja vuodesta toiseen. Suuren siemenmäärän takia rauduskoivu on pioneerilaji, joka leviää nopeasti kasvipeitteettömille maille. Se on ollut ensimmäisiä lajeja, jotka levittäytyivät jääkauden jälkeen paljastuneille alueille.
Koivu ja muut lajit
Koivun lehtiä ja silmuja syö yli 500 eläinlajia. Näihin kuuluvat hirvi, metsäjänis, teeri, riekko ja erilaiset myyrät ja monet hyönteiset.
Kitami
Historia
Kitamin aiempi nimi on Notsukeushi, joka on peräisin ainun kielestä ja merkitsee pellon tai niityn reunaa. Japanilaisten uudisasutus alueella alkoi 1800-luvun lopussa, kun sinne perustettiin tondenhei-asuttajakolonialistijoukkojen kylä. 1900-luvun alkupuolella tärkeä elinkeino oli mintun (Mentha canadensis) viljely. Minttua tuotettiin etenkin vientiin ja eniten Japanissa. Rautatien myötä paikkakunnalle sijoittui myös puuteollisuutta ja hamppukuidun tuotantoa.
Rauduskoivu
Käyttö
Koivun jälsikerrosta on käytetty hätäravintona pettuleivän tapaan. Koivun mahlasta saadaan makeita juomia. Lehdistä voi tehdä yrttiteetä. Nuoria lehtiä eli hiirenkorvia voi syödä tuoreena tai keitettyinä. Koivun kuorella on laksatiivinen ja diureettinen vaikutus. Kuoressa on runsaasti betuliinihappoa, josta tutkitaan mahdollisuuksia hoitaa syöpää tai HIV:iä.
Niclas Almari
Seuraura
Kaikkiaan Almari pelasi tulokaskautensa 2016–2017 aikana SM-liigassa 24 runkosarjaottelua tehopistein 3+2=5. Noin puolet runkosarjastaan hän pelasi lainalla Mestis-joukkue Lempäälän Kisassa, jossa Almari pelasi 23 runkosarjaottelua tehopistein 1+6=7. Loppukaudella hän siirtyi vahvistamaan HPK:n A-nuoria. Almari oli tehoilla 1+10=11 koko A-nuorten SM-liigan pudotuspelien tehokkain puolustaja sekä HPK:n paras pistemies ja syöttäjä. Hän jakoi myös sarjan tehotilaston voiton Lukon Matias Lainion kanssa lukemalla +8. Almari voitti kauden päätteeksi A-nuorten Suomenmestaruuden. HPK:ssa viettämänsä kauden jälkeen, huhtikuussa 2017 hän siirtyi loppukevääksi amatööritry-out -sopimuksella AHL-joukkue Wilkes-Barre/Scranton Penguinsin vahvuuteen. Almari ei saanut siellä kuitenkaan tililleen otteluakaan.
Joulukuussa 2017 HPK vuokrasi Almarin loppukauden 2017–2018 kattavalla sopimuksella Mestis-joukkue Espoo Unitediin. Hän pelasi siellä lopulta vain yhdeksän ottelua, kun Almari sai poissolojen myötä peliaikaa HPK:ssa, jossa hän pelasi 41 runkosarjaottelua tehopistein 4+4=8. Almari edusti joukkuetta myös Spengler Cupissa. Hän pelasi kauden aikana Mestistä Espoo Unitedin lisäksi myös neljän ottelun verran LeKissä. HPK:n kauden päätyttyä Almari siirtyi jälleen amatööritryout-sopimuksella loppukevääksi Wilkes-Barre/Scranton Penguinsin AHL-joukkueeseen. Tällä kertaa hän sai joukkueessa myös peliaikaa; Almari sai Penguinsissa tililleen kaksi runkosarja- ja yhden playoff-ottelun. Kaudeksi 2018–2019 hän palasi taas HPK:hon, jossa Almari voitti kauden päätteeksi Suomenmestaruuden.
USS Olympia (C-6)
Espanjan-Yhdysvaltain sota
pienoiskuva|USS Olympia museolaivana Philadelphiassa vuonna 2003. Alus poistettiin palveluksesta 9. joulukuuta 1922, ja se luokiteltiin vuonna 1931 IX-40:ksi. Nykyisin Olympia on museolaivana Philadelphiassa.
DJI (yritys)
Miehittämättömät ilma-alukset
Puhtaasti viihdekäyttöön Dji:llä on ollut Spark ja lapsille suunnattu ohjelmoitava Tello. 2021 Dji julkaisi oman vapaa- ja kilpalentoon suunnatun Dji FPV:n.
Luettelo Georgian kuvernööreistä
Kuvernöörit vuodesta 1775 alkaen
thumb|230px|Georgian kuvernöörin kartano
Tampereen ammattikorkeakoulu
Tampereen ammattikorkeakoulu (TAMK) on suomalainen ammattikorkeakoulu, joka tarjoaa koulutusta noin 10 000 opiskelijalle seitsemällä alalla. TAMK toimii Tampereen lisäksi Ikaalisissa, Mänttä-Vilppulan Mäntässä ja Virroilla. TAMKin Tampereen toiminnat sijoittuvat usealle kampukselle, joista pääkampus on Kuntokadulla Tampereen Kaupissa. Päätoimista henkilökuntaa TAMKissa on yli 700.
TAMKissa tarjottava opetus painottuu erityisesti tekniikkaan, sosiaali- ja terveysalaan, liiketalouteen ja kulttuuriin. TAMKin osana toimii myös Tampereen ammatillinen opettajakorkeakoulu (TAOK), jossa voi opiskella ammatilliseksi opettajaksi, erityisopettajaksi tai opinto-ohjaajaksi. Tarjolla on myös näyttötutkintomestarikoulutusta sekä muuta opettajuuteen liittyvää täydennyskoulutusta.
Koulutus
pienoiskuva|Tampereen ammattikorkeakoulu
Täydennyskoulutus
TAMKin täydennyskoulutustarjonta sisältää eripituisia opintoja vaihdellen muutamista päivistä jopa vuoden tai kaksi kestäviin koulutuskokonaisuuksiin, kuten esimerkiksi MBA-ohjelmiin. TAMK järjestää myös työvoimapoliittista koulutusta sekä mahdollisuuden työelämätutkintoon.
Black Gives Way to Blue
Julkaisu ja vastaanotto
Black Gives Way to Blue debytoi sijalla 5 Billboard 200-listalla, myyden ensimmäisellä viikolla 126 000 kappaletta. Yhdistyneen kuningaskunnan listalla se pääsi lokakuun 5. päivänä 2009 sijalle 19. Suomessa se debytoi virallisen albumilistan sijalla 11.
Tampereen ammattikorkeakoulu
Tampereen ammattikorkeakoulun kuvataiteen koulutusohjelma
Koulu perustettiin nimellä Tampereen taiteen ja viestinnän oppilaitos (TTVO) vuonna 1991 Finlaysonin alueelle. Koulu oli yksi yhdistyneistä oppilaitoksista, joista muodostettiin Tampereen ammattikorkeakoulu vuonna 1996.
Koululla on oma näyttelytila Ikuinen galleria koulun läheisyydessä.
Perttu Salmi
Perttu Salmi (s. 19. maaliskuuta 1998) on suomalainen koripalloilija, pelipaikaltaan laituri. Hän edusti Korisliigassa pelaavaa KarhuBasketia, joka oli myös hänen kasvattajaseuransa. Liigadebyyttinsä Salmi on tehnyt kaudella 2015–2016, helmikuussa 2016 pelatussa ottelussa KTP-Basketia vastaan.
Noora Autio
Työelämä
Noora on ammatiltaan valokuvaaja ja on opiskellut alaa Lontoossa vuosien ajan tehden erilaisia töitä, pääasiassa muoti- ja mainoskuvauksia. Valokuvaajan töitä hän on tehnyt Helsingissä muun muassa Snow Teamille sekä kansanedustajaehdokkaille Kristo Päiviselle ja Seppo Taalasmaalle. Valokuvauksen saralla taiteellinen Noora haaveili vapaan taiteilijan urasta. Taiteellista puoltaan Noora pääsikin toteuttamaan järjestäessään HI-virusta kantavista ihmisistä kertovan näyttelyn kahvila Kentauriin.
SWAT 4
Kehitys
Bill Gardner, Irrational Bostonin kolmas pääsuunnittelija, kertoi kehitystiiminsä pitävän erityisen paljon taktisista ammuntapeleistä, ja että "tosimaailman sankareihin" pohjautuva videopeli oli tarpeeksi inspiroiva projekti työstettäväksi. Ryhmän tavoitteena oli luoda uusia lähestymistapoja taktisten ammuntapelien lajityyppiin ja samalla tavoitella sekä hardcore- että satunnaisia pelaajaryhmiä. Toisin kuin monet muut saman lajityypin pelit, SWAT 4 ei yritä olla militaristinen simulaatio, vaan realistinen kuvaus poliisivoimista. Yksi pelin tuottajista, Joe Faulstick, kuvasi SWAT 4:ää seuraavasti: "Todellisten poliisikäytäntöjen painottaminen, tummat maisemat ja helppo käyttöliittymä tekevät SWAT 4:stä sekä hauskan että ainutlaatuisen pelin."
George Arundale
Vuonna 1926 hänestä tuli Intian vapaan katolisen kirkon piispa ja vuonna 1934 hänestä tuli Kansainvälisen Teosofisen Seuran presidentti. Samana vuonna hän perusti myös "Besant Memorial School"-koulun. He kutsuivat myös Maria Montessorin Intiaan, joka sinne saavuttuaan työskenteli koulussa opettajana. Vuonna 1936 Arundale ja Rukmini perustivat Intialaisen klassisen tanssin koulun Kalakshetran. Hän työskenteli myös World Federation of Young Theosophists-järjestölle.
Valéry Giscard d’Estaing
Uudet yritykset
Paikallisvaaleissa 21. ja 29. maaliskuuta 2004 hän ja hänen puolueensa hävisivät sosialistien ehdokkaalle alueparlamentin puheenjohtajuuden Puy-de-Dômen alueella. Vasemmiston massiivinen voitto sai Giscard d’Estaingin lopettamaan osallistumisen päivänpolitiikkaan myös alueellisella tasolla ja hän päätti palata uudelleen perustuslakineuvoston (Conseil d’État) jäseneksi.
Joensuun rannat
Tämä artikkeli käsittelee huomionarvoisia yleisessä virkistyskäytössä olevia rantoja Joensuun kantakaupungin alueella. thumb|Pataluodon ranta
Linnunlahden uimaranta
Linnunlahden uimaranta sijaitsee Laulurinteen ja leirintäalueen lähistöllä Linnunlahdella, aivan ruutukaava-alueen kulmalla. Ranta on ollut alun perin ollut paljon suurempi, mutta sen päälle on rakennettu Laulurinne, ravirata ja pienvenesatama. Keskeisestä sijainnistaan johtuen Linnunlahden ranta on edelleen suosituin. Ranta on lahden pohjukassa, ja siellä vaihtuu vesi hitaasti. Tämän vuoksi vesi on lämpimämpää, mutta siinä on havaittu joinakin vuosina haitallisia bakteeripitoisuuksia. Rannalla on pukukopit ja käymälä sekä lentopalloverkot. Mataluudesta johtuen ranta sopii parhaiten pienten lasten uimapaikaksi. Laululavan paikalle kasattiin aiemmin jätemaata, joka peitettiin 1970 luvun alussa ja tämän päälle rakennettiin laululava.
Burt Bacharach
Yksityiselämä
Bacharach oli vuosina 1965–1982 naimisissa näyttelijä Angie Dickinsonin kanssa. Heidän ainoa yhteinen lapsensa, AS-oireinen tytär Nikki Bacharach (s. 1966), teki itsemurhan tammikuussa 2007.
EVE Online
Peliä kehittää islantilainen yhtiö CCP Games, joka kehittää vain EVEn maailmaan sijoittuvia pelejä. CCP kehittää EVEn lisäksi kolmea muuta peliä, jotka toimivat samassa pelimaailmassa vuorovaikutuksessa EVE Onlinen kanssa. Vuonna 2013 CCP julkaisi PlayStation 3 -konsolille FPS-pelin Dust 514, jonka pelaajat tiputetaan EVE Onlinen pelaajien omistamille planeetoille taktiseen taisteluun niiden herruudesta. Myös tietokoneille on tulossa FPS-peli, joka kulkee nimellä projekti "Legion". Vuonna 2014 on myös tarkoitus julkaista EVE Valkyrie niminen peli PC:lle ja PlayStation 4 -konsolille, jossa pelaaja pääsee EVE Onlinen alusten ohjaamoihin ja avaruustaisteluihin ensimmäisen persoonan nopeatempoisessa shooterissa.
EVE Online on kerännyt palkintoja mm. grafiikkansa, taistelujärjestelmänsä, toimivan talousmallinsa sekä yhteisöllisyyttä ja sosiaalisia taitoja erityisesti painottavan luonteensa ansioista. Se on myös arvioitu tietyissä Internet-roolipelaajien yhteisöissä ja peliarvostelujulkaisuissa parhaaksi lajityyppinsä peliksi.
Tähtijärjestelmät
Tähtijärjestelmissä on vaihtelevasti avaruusasemia, asteroidikenttiä, planeettoja, kuita ja mahdollisia komplekseja sekä toisinaan erityisiä nähtävyyksiä jotka saattavat olla piilotettuja. Tähtijärjestelmien sisällä avaruusalukset liikkuvat lyhyitä matkoja työntövoiman avulla ja pidempiä, kuten asemien ja asteroidivyöhykkeiden välisiä matkoja, warp-moottoreiden avulla. Tähtijärjestelmästä toiseen päästään hyppyporttien kautta.
Tähtijärjestelmissä, joissa turvallisuustaso (engl. System Security) on 0.5-1.0 (highsec), toimivat NPC:n ohjaamat Concord-poliisivoimat, jotka kostavat pelaajan hahmon kimppuun hyökkääville, jos näiden yhtiöllä ei ole sotaa pelaajan hahmon yhtiön kanssa. Mitä alemmas luokitus menee, sitä hitaammin Concord saapuu paikalle.Concordia on mahdoton paeta, mutta jos pelaaja löytää siihen keinon ja käyttää sitä, hänet suljetaan pelistä. 0.0 turvallisuustason tähtijärjestelmissä eli ns. nullsec-alueilla, 0.1-0.4 tason alueilla (lowsec) sekä madonreikäavaruudessa voi harrastaa täysin vapaasti PvP:tä.
Brian Kemp
Brian Porter Kemp (s. 2. marraskuuta 1963 Athens, Georgia, Yhdysvallat) on yhdysvaltalainen liikemies ja republikaanisen puolueen poliitikko. Hän on toiminut tammikuusta 2019 alkaen Georgian 83. kuvernöörinä. Kemp oli osavaltion Secretary of State vuosina 2010–2018. Tätä ennen hän oli Georgian senaatin jäsen.